|  |
| --- |
| **Студијски програм: ОАС ИТ** |
| **Назив предмета: СТРУЧНА ПРАКСА** |
| **Наставници: Данијела Г. Милошевић, Владимир М. Младеновић**  |
| **Статус предмета: oбавезни** |
| **Број ЕСПБ: 3** |
| **Услов:**  |
| **Циљ предмета**Стручна пракса треба да олакша студенту прелазак са академског школовања на професионални рад. Циљ стручне праксе је да се студент кроз практичан рад приближи свом будућем занимању. Студент тиме добија прилику да знања и способности које је добио проучавањем теорије, и израдом различитих врста апликација, примени стечено знање у пракси. При том би требало да стекне увид у техничка, организацијска, економска и социјална дешавања и њихову узајамну повезаност у предузећима, односно институцијама. |
| **Исход предмета** Оспособљавање студената за примену претходно стечених теоријских и стручних знања за решавање конкретних практичних проблема у области информационих технологији у оквиру изабраног предузећа или институције. Упознавање студента са делатношћу изабраног предузећа или институције, начином пословања, управљањем и местом и улогом запослених у ИТ сектору у њиховим организационим структурама. |
| **Садржај предмета**Сваки кандидат посебно бира предузеће или институцију у којој ће обавити стручну праксу. У договору са руководиоцем или задуженом особом у предузећу/институцији, а у складу са потребама струке за коју се студент оспособљава дефинише се садржај стручне праксе. Програм стручне праксе треба да буде у складу са постављеним образовним циљевима који су дефинисани студијским програмом. |
| **Број часова активне наставе**  | **Теоријска настава:**  | **Практична настава:**  |
| **Методе извођења наставе**По упису у одговарајући семестар, у коме је предвиђена реализација стручне праксе, студент се пријављује руководиоцу стручне праксе за обављање праксе. У свом захтеву он наводи област из које жели да обави стручну праксу. Уз захтев подноси и пријаву за обављање стручне праксе. Стручна пракса траје најмање 90 сати. Распоред се врши по договору руководиоца стручне праксе и ментора у институцији у којој се реализује стручна пракса. Стручна пракса се може реализовати континуирано у току сваке седмице семестра у коме је предвиђена или у блоку, према уговору са институцијом, а у складу са планом реализације стручне праксе. Студент пише дневник стручне праксе у коме описује активности и послове које је обављао за време стручне праксе. Руководилац стручне праксе прегледа и оверава дневник праксе студентима, односно врши проверу знања студента кроз одбрану семинарског рада или на други начин ако је то предвиђено студијским програмом. |
| **Оцена знања (максимални број поена 100)****Описне категорије: успешно реализовао стручну праксу (51-100), није реализовао стручну праксу (0-50)** |